MUNICIPIUL SATU MARE

CABINET VICEPRIMAR

Nr. 64854/17.11.2022

 În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ”abrogarea art.2-5 din Hotărârea Consiliului Local Satu Mare nr. 41/10.02.2022”

 În susținerea căruia formulez prezentul

 **REFERAT DE APROBARE**

Luând în considerare intenția Municipiului Satu Mare pentru construirea unei creșe a primit un drept de superficie pentru o suprafață de teren de 580 mp teren deținut în proprietate de către Parohia Ortodoxă Română nr. VIII Satu Mare iar prin Hotărârea Consiliului Local Satu Mare nr. 41/10.02.2022 s-a aprobat darea în folosință gratuită a unui teren în suprafață de 580 mp către Parohia Ortodoxă Română nr. VIII Satu Mare.

 Având în vedere faptul că în urma analizării înscrisurilor de către reprezentanții Companiei Naționale de Investiții, aceștia au transmis faptul că terenurile identificate prin CF nr. 186118 Satu Mare și CF nr. 186120 Satu Mare, fiind în proprietatea privată a unitatii de cult religios Parohia Ortodoxa VIII Satu Mare, entitate juridică distinctă de persoana solicitantului beneficiar, plaseaza imobilul in afara sferei de eligibilitate drept urmare municipalitatea va efectua demersurile pentru construirea obiectivului ”creșă mică” care se încadrează și poate fi realizat în terenul deținut în proprietate.

 Datorită faptului că terenul pe care se va construi creșa trebuie să respecte prevederile Legii nr.1/2011, a învățământului, cu modificările și completările ulterioare, respectiv cele menționate în cuprinsul art. 112 alin.(2): ”Terenurile și clădirile unităților de educație timpurie, de învățământ preșcolar, școlilor primare, gimnaziale și liceale, inclusiv ale celorlalte niveluri de învățământ din cadrul acestora, înființate de stat, fac parte din domeniul public local și sunt administrate de către consiliile locale.[...]” , vom efectua demersurile de alipire a imobilelor teren deținute de municipalitate și atestarea la domeniul public a acestora.

 Urmare a celor de mai sus este necesară abrogarea art. 2-5 din Hotărârea Consiliului Local Satu Mare nr. 41/10.02.2022 privind darea în folosință gratuită a unui teren în suprafață de 580 mp către Parohia Ortodoxă Română nr. VIII Satu Mare, fapt pentru care supun Consiliului local al municipiului Satu Mare spre analiză şi aprobare prezentul proiect de hotărâre.

 Viceprimar

 Tămășan -Ilieș Cristina-Marina

Șereș Corina/2ex